**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-05-167-20/20

Datum: 29.06.2020. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, nakon usvojene žalbe i ponovo održane e-aukcije, broj: 05-05-167-19/20 od 29.06.2020. godine, u postupku javne nabavke radova na rekonstrukciji regionalne ceste R-461a „Srebrenik-Orahovica Donja“, dionica: u Orahovici Gornjoj st.km. 12+000 do st.km. 12+400 (II faza), direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-05-167-19/20 od 29.06.2020. godine i ugovor za javnu nabavku radova na rekonstrukciji regionalne ceste R-461a „Srebrenik-Orahovica Donja“, dionica: u Orahovici Gornjoj st.km. 12+000 do st.km. 12+400 (II faza), dodjeljuje se ponuđaču **d.o.o. Roading Gračanica za najnižu ponuđenu cijenu od 299.144,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Roading Gračanica**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-05-167/20 od 04.05.2020.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 299.145,00 KM.

Obavještenja o nabavci broj 997-1-3-29-3-25/20 objavljeno 05.05.2020. godine godine na web stranici javnih nabavki. Objava u službenom glaniku „Službeni glasnik BiH” broj: 26/20.

Komisija za javnu nabavku imenovana je Rješenjem broj: 05-05-167-3/20 od 20.05.2020. godine. Komisija za javnu nabavku dostavila je dana 03.06.2020. godine Zapisnik o radu Komisije 05-05-167-10/20 sa rezultatima kvalifikacije i preporukom za održavanje e-aukcije.

Komisija je nakon otvaranja i evaluacije ponuda donijela Zapisnik broj 05-05-167-10/20 od 03.06.2020. godine. Tim Zapisnikom utvrđeno je da su ponude svih ponuđača kvalifikovane i data je preporuka Ugovornom organu da zakaže e-aukciju. E-aukcija je zakazana i održana 05.06.2020. godine, na osnovu koje je ugovorni organ dobio Izvještaj o toku i završetku e-aukcije. Na osnovu Zapisnika broj 05-05-167-10/20 od 03.06.2020. godine i Izvještaja o toku i završetku e-aukcije Komisija je dala preporuku Ugovornom organu broj 05-05-167-11/20 od 05.06.2020. godine da se ugovor za predmetnu javnu nabavku dodijeli ponuđaču Roading doo Gračanica za ponuđenu najnižu cijenu na e-aukciji u iznosu od 239.102,94 KM. Ugovorni organ je prihvatio preporuku Komisije i donio Odluku o izboru napovoljnijeg ponuđača broj: 05-05-167-12/20 od 05.06.2020. godine. Nakon donošenje Odluke o izboru, ponuđač Roading doo Gračanica je zatražio uvid u ponude, te je nakon uvida izjavio žalbu. Osnovni žalbeni navod odnosio se na kvalifikaciju drugorangiranog ponuđača Arapovac putevi doo Čelić, odnosno, žalitelj je izrazio sumnju u dostavljeni dokaz o raspolaganju reciklirom koji je tražen kao uslov tehničke i profesionalne sposobnosti ponuđača u tenderskoj dokumentaciji za predmetnu javnu nabavku. Postupajući po žalbi, Ugovorni organ je zatražio od generalnog predstavnika proizvođača predmetne mašine pojašnjenje da li se mašina za koju je dostavljen dokaz reciklir i ako nije može li obavljati iste funkcije kao reciklir, te da dostave dokaz da su generalni zastupnici proizvođača te mašine. Pismeno pojašnjenje koje je ugovorni organ dobio je da navedena mašina nije reciklir nego freza te da ne može obavljati iste funkcije kao reciklir, uz dokaz da su generalni zastupnici proizvođača predmetne mašine. Ugovorni organ je ovo pojašnjenje prihvatio i donio Rješenje broj 058-05-167-17/20 od 16.06.2020. godine kojim je prihvaćena žalba ponuđača u cijelosti, poništena Odluka o dodjeli ugovora i predmet je vraćen Komisiji na ponovno razmatranje i evaluaciju ponuda. Komisija je donijela Zapisnik o ponovnom razmatranju i evaluaciji ponuda za javnu nabavku radova na rekonstrukciji regionalne ceste R-461a „Srebrenik-Orahovica Donja“, dionica: u Orahovici Gornjoj st.km. 12+000 do st.km. 12+400 (II faza), nakon prihvaćene žalbe, broj 05-05-167-18/20 od 24.06.2020. godine. Ponovnom evaluacijom ponuda, ponuda ponuđača Arapovac putevi doo Čelić odbijena je kao nepotpuna jer nije dokazao tehničku i profesionalnu sposobnost kako je to traženo tenderskom dokumentacijom. Preostala tri ponuđača su proglašeni kvalifikovanim za predmetnu javnu nabavku. U Zapisniku je iznesena preporuka da se ponovo zakaže održavanje e-aukcije. Agencija za javne nabavke je kontaktirana, poništena je prethodna aukcija i zakazana nova za 29.06.2020. godine u 10.00 sati. Nakon ponovo provedene e-aukcije Ugovorni organ je dobio Izvještaj o toku i završetku e-aukcije kojim je najpovoljniji ponuđač za javnu nabavku radova na rekonstrukciji regionalne ceste R-461a „Srebrenik-Orahovica Donja“, dionica: u Orahovici Gornjoj st.km. 12+000 do st.km. 12+400 (II faza) Roading doo Gračanica za ponuđenu najnižu cijenu od 299.144,00 KM.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 4;
* da su blagovremeno zaprimljene 4 ponude;
* da nije bilo neblagovremeno zaprimljenih ponuda.

U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Roading Gračanica | **339.612,00** | **100** |
| **2.** | d.o.o. Rial šped Doboj Istok | **351.044,93** | **96** |
| **3.** | d.o.o. Jata group Srebrenik | **361.081,25** | **94** |

Nakon provedene e – aukcije Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Roading Gračanica | **299.144,00** | **100** |
| **2.** | d.o.o. Rial šped Doboj istok | **301.660,00** | **99** |
| **3.** | d.o.o. Jata group Srebrenik | **361.081,25** | **82** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva